RAC-ralli 1986

RAC-ralli 1986 (viralliselta nimeltään 42. Lombard RAC Rally) oli rallin maailmanmestaruussarjan toiseksi viimeinen kilpailu kaudella 1986. Kilpailu järjestettiin 16. – 19. marraskuuta 1986 Bathissa.

 Reitti 
Erikoiskokeiden yhteispituus oli . 

Sääntömuutokset Korsikalla sattuneen onnettomuuden jälkeen vaativat, että rallissa ei saa olla erikoiskokeita yli 600 km, ja osuuksien välillä on oltava 9 tunnin tauot. Tämän myötä RAC-rallissa aiempina vuosina tapana ollut yön yli ajaminen loppui. Yorkshiren erikoiskokeet jäivät pois reitiltä. 
+ReittiSunnuntaiMaanantaiTiistaiKeskiviikkoBath—HarrogateHarrogate—EdinburghEdinburgh—LiverpoolLiverpool—Bath9 EK:ta13 EK:ta10 EK:ta13 EK:ta43,92 km172,27 km110,68 km188,17 km

 Kilpailun tapahtumia 
Kalle Grundel spinnasi EK1 Badmintonissa, Markku Alen puolestaan kaatoi puita EK2 Cirecesterissa. EK3 Sutton Parkissa Louise Aitken-Walker ajoi ulos osuen tien sivussa kilpailua seuranneeseen lääkäriin, mutta tilanteesta selvittiin vähäisin vammoin. EK5 Trenthamissa Juha Kankkusen auton polttoainetankin korkki oli jäänyt huollossa auki ja auton sisälle tuli polttoainetta, mikä aiheutti kuljettajille pahoinvointia. Tästä huolimatta Kankkunen johti rallia ensimmäisen päivän päätteeeksi. 

Toisena päivänä Harri Toivonen ja Mikael Sundström kärsivät rengasrikot. Toivonen joutui myös ajamaan kolme erikoiskoetta ilman toimivaa ohjaustehostinta. Mark Lovellin Ford RS200 syttyi tuleen ja paloi kokonaan. Toisena päivänä Salonen oli noussut rallin johtoon, mutta hidasti tahallaan ennen viimeistä erikoiskoetta, päästäen Mikael Ericssonin ohitseen. Salonen piti etuna, että seuraavana päivänä näkisi edessään ajavan Ericssonin jarrutusjäljet. Alen oli Salosen kanssa tasoissa. Kankkunen oli menettänyt aikaa spinnaukseen ja rengasrikkoihin Kielderissä.

Tiistaina sekä Alen, Kankkunen että Sundström kärsivät rengasrikot. Blomqvist keskeytti moottorin hajoamiseen EK27:llä. Juha Kankkunen kaatoi EK31 Grizedalessa ja putosi neljänneksi. Kaadon seurauksena Kankkunen kärsi kovista kivuista rallin loppuun asti.

Viimeisenä ajopäivänä Harri Toivonen ja Mikael Ericsson keskeyttivät moottorivikoihin. Viimeisellä erikoiskokeella Mikael Sundström päästi maailmanmestaruudesta taistelevan tallikaverinsa Juha Kankkusen ohitseen kolmanneksi. Salonen puolestaan sinetöi voittonsa viimeisellä erikoiskokeella Margam Parkissa ajetulla 44 sekunnin pohja-ajalla.

 Tulokset 
 Sija Kuljettaja Kartanlukija Auto Aika Ero 1  Timo Salonen  Seppo Harjanne Peugeot 205 Turbo 16 E2 5:21.11 0.0 2.  Markku Alén  Ilkka Kivimäki Lancia Delta S4 5:22.33 +1.22 3.  Juha Kankkunen  Juha Piironen Peugeot 205 Turbo 16 E2 5:27.16 +6.05 4.  Mikael Sundström  Voitto Silander Peugeot 205 Turbo 16 E2 5:27.42 +6.31 5.  Kalle Grundel  Benny Melander Ford RS200 5:29.32 +8.21 6.  Tony Pond  Rob Arthur MG Metro 6R4 5:30.14 +9.03 7.  Per Eklund  Dave Whittock MG Metro 6R4 5:33.12 +12.01 8.  Jimmy McRae  Ian Grindrod MG Metro 6R4 5:35.08 +13.57 9.  David Llewellin  Phil Short MG Metro 6R4 5:40.38 +19.27 10.  Ingvar Carlsson  Jan-Olof Bohlin Mazda 323 4WD 6:00.33 +39.22Lähde:

 Muuta 

 Yksi kolmesta suomalaisten neloisvoitoista Rallin MM-sarjassa

 Lähteet 

 Aiheesta muualla 
 Rally-Maps.com 

Luokka:MM-rallikausi 1986
Luokka:Walesin ralli